Държавен вестник, бр. 9, 2000 г., стр. 17

Б Р О Й 9
Д Ъ Р Ж А В Е Н   В Е С Т Н И К
С Т Р .  1 7
Раздел IV
Оттегляне, ограничаване и промени
в заявката
Чл. 19. (1) Заявката за дизайн може да бъде
оттеглена с писмено заявление от заявителя до
вземане на решение по нея, като в този случай
се счита, че заявката не е била подадена.
(2) Множествена заявка може да бъде огра-
ничена, когато оттеглянето се отнася само до
някои от дизайните.
(3) Оттеглянето или ограничаването се из-
вършват, когато по заявката:
1. има категорично и недвусмислено пис-
мено искане, което не съдържа допълнител-
ни условия за оттеглянето и е подписано от
всички заявители или от упълномощено от
тях лице при спазване изискванията на чл. 16,
ал. 1 ЗПД;
2. не е постъпил официален документ за
прехвърляне на права или е постъпил такъв
документ, но заявлението е подписано от пра-
воприемниците или от техните представители;
3. не е постъпило съобщение от съда или от
трето лице, че има спор за установяване на право
на заявяване.
(4) Ако са изпълнени условията по ал. 3:
1. при оттегляне на заявката държавният
експерт взема решение за прекратяване на про-
изводството, като тя се счита за неподадена;
2. при ограничаване на заявката заявителят
се уведомява за това и ако е необходимо, се
поканва да представи нови изображения.
(5) Ако някое от условията по ал. 3 не е из-
пълнено, заявителят се поканва да го изпълни.
Когато той не отговори или не изпълни съот-
ветното условие, производството по заявката
продължава, за което се уведомява заявителят.
Чл. 20. (1) В заявката могат да се внасят
промени и поправки по отношение на:
1. името и/или адреса на заявителя;
2. очевидни грешки, които не засягат заяве-
ния дизайн.
(2) За извършване на промените и поправ-
ките по ал. 1 е необходимо заявителят да пода-
де изрична молба, придружена с документ за
платена такса.
Г л а в а  ч е т в ъ р т а
ПОДАВАНЕ И РЕГИСТРАЦИЯ НА ДИ-
ЗАЙН ПО РЕДА НА ХАГСКАТА СПОГОД-
БА ЗА МЕЖДУНАРОДНО ЗАЯВЯВАНЕ
НА ПРОМИШЛЕНИ ОБРАЗЦИ
Чл. 21. За международна заявка, по която
Република България е посочена страна, Патен-
тното ведомство извършва експертиза по съ-
щество по реда на чл. 12—16.
Чл. 22. (1) Международната заявка, по ко-
ято Република България е страна на произ-
ход, се подава лично или чрез представител
директно в Международното бюро или чрез
Патентното ведомство.
(2) Заявката се представя на френски или на
английски език в 2 екземпляра, единият от ко-
ито е в оригинал и представлява формуляр—
образец на Международното бюро.
(3) Освен изображенията на дизайна или на
продуктите, към които той е включен или към
които е приложен, по преценка на заявителя
могат да бъдат представени и екземпляри или
макети от дизайна, които трябва да отговарят
на изискванията на чл. 5, ал. 3, т. 3Б от Хагска-
та спогодба.
(4) Към заявката се прилага документ за
платена такса съгласно Тарифата за таксите,
които се събират от Патентното ведомство, и
документ за платени такси към Световната
организация за интелектуална собственост.
(5) Ако заявителят не е заплатил таксите по
ал. 5, той се поканва в едномесечен срок да отст-
рани този недостатък. Ако таксите не бъдат вне-
сени в посочения срок, материалите се връщат.
(6) Ако Патентното ведомство бъде уведо-
мено от Международното бюро за недостатъци
в международната заявка, то съобщава за тях
на заявителя и му предоставя едномесечен срок
за отговор. Ако недостатъците не бъдат отстра-
нени в посочения срок, заявката се счита за
изоставена по смисъла на Хагската спогодба.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. “Изделие” е обособена производствена и
търговска единица, получена по промишлен или
занаятчийски начин, предназначена за задово-
ляване на човешките потребности.
2. “Част от съставно изделие” е структурно
обособен елемент, който е предназначен за сгло-
бяване в това изделие и има самостоятелна
търговска реализация—например волан или фар
на автомобил, педал на велосипед, капачка за
бутилка и др.
3. “Комплект от изделия” са самостоятелни,
структурно обособени изделия, които са подчи-
нени на единен образен или стилистичен прин-
цип на външно оформление и имат общо пред-
назначение—например сервиз за хранене, дет-
ска игра, мебелна гарнитура и др.
4. “Композиция от изделия” е стилистично
съчетаване на изделия, имащи общ принцип на
външно оформление—например вътрешна ук-
раса и обзавеждане за кухня, вагон-ресторант.
5. “Опаковка” е изделие, което служи за опа-
коване и/или транспортиране на друго изделие.
6. “Графичен символ” е условен знак, слу-
жещ за обозначаване или възприемане на обект,
идея, образ и др.
7. “Печатен шрифт” е набор от букви, цифри
и знаци, изписани по определен начин.
§ 2. Изделието, частта от съставно изделие,
комплектът или композицията от изделия мо-
гат да бъдат:
1. Обемни (триизмерни)—например автомо-
бил, машина, телефон, опаковка.